5
ועדת העבודה, הרווחה והבריאות
16.11.2004
[bookmark: _GoBack]הכנסת השש-עשרה									נוסח לא מתוקן
מושב שלישי




פרוטוקול מס' 280
מישיבת ועדת העבודה, הרווחה והבריאות
יום שלישי, ג' בכסלו התשס"ה (16.11.2004), בשעה 11:00

סדר היום:
1. הצעת חוק הבטחת הכנסה (תיקון-הכרה באפוטרופוס כהורה יחיד), התשס"ג-2003
2. הצעת חוק משפחות חד-הוריות (תיקון-הכרה באפוטרופוס על חסוי כהורה יחיד), התשס"ג-2003


נכחו:

חברי הוועדה: 	שאול יהלום			-היו"ר
			חה"כ מרינה סולודקין
			
			

מוזמנים:		עו"ד שי סומך		-לשכה משפטית, משרד המשפטים
			רונית צור			-משרד הרווחה
			הרן לבאות			-משרד האוצר
			רועי קרת			-המוסד לביטוח לאומי
			ישי קום			-קופת חולים מאוחדת
			מירב פילו			-שתי"ל
			עו"ד יפעת בויאר		-המועצה הלאומית לשלום הילד
			אבי אנגל			-מנכ"ל הקרן לטיפול בחסויים
			אורי אביזמר			-מנהל סניף ירושלים הקרן לטיפול בחסויים
			חנה נויברגר			







יועצת משפטית: ג'ודי וסרמן

מנהלת הוועדה: וילמה מאור

קצרנית: מיטל בר-שלום
                            
                              







1.הצעת חוק הבטחת הכנסה (תיקון-הכרה באפוטרופוס כהורה יחיד), התשס"ג-2003
2.הצעת חוק משפחות חד-הוריות (תיקון-הכרה באפוטרופוס על חסוי כהורה יחיד), התשס"ג-2003
                      
היו”ר שאול יהלום:

	אנחנו נדון היום בהצעת החוק של חה"כ מרינה סולודקין. אנחנו נמצאים בשלב שבין קריאה טרומית לקריאה ראשונה. יחד עם הצעת חוק זו עברה הצעת חוק פרטית של חמישה חברי כנסת: רשף חן, רוני בריזון, יגאל יאסינוב, אילן ליבוביץ ואהוד רצאבי, הצעת חוק משפחות חד הוריות (תיקון-הכרה באפוטרופוס על חסוי כהורה יחיד). 

מרינה סולודקין:
	
	את החוק הזה אני הגשתיבכנסת ה-15, הכנו אותו קריאה ראשונה והיתה הסכמה של כל הגורמים, אבל הצערי נפלה וזה היה צריך לעבור לכנסת הזו. בקרב אוכלוסיית העולים יש הרבה טרגדיות. מגיעים לכאן דודה עם קטין או סבא עם קטין. כיוון שהתהליך של אישור לאפוטרופסות לוקח הרבה זמן, טוב יהיה אם נכיר במשפחות האלה כמשפחה חד הורית. אני מודה ליו"ר הוועדה שעבר זמן מועט מאז הקריאה הטרומית ועד הדיון היום. 

רועי קרת:

	כמו שציינה חה"כ סולודקין, זו הפעם השניה שההצעה הזו עולה, והיא נוסחה כבר בכנסת הקודמת והוכנה לקריאה ראשונה. אני רוצה לומר לטובת הפרוטוקול שהצעה 302 והצעה 323 אינן זהות במהות. נצטרך להתאים את הצעה מס' 302 לנוסח של הצעה 323. דברי ההסבר הם אותם דברי הסבר והם מתייחסים לנוסח הקודם. 

ג’ודי וסרמן:

	המהות של העניין היא, שחוק הבטחת הכנסה מעניק להורה יחיד גמלאות בשיעורים גבוהים יותר, ולכן יש חשיבות להכיר באותן משפחות בהן הסבא מגדל את הילד או הדודה שמגדלת את הילד כמשפחות חד הוריות. התיקון הזה קובע שמי שמונה כאפוטרופוס ובו מתקיימים כל האלמנטים של הגדרת הורה יחיד, יקבל גמלה בשיעור מוגדל. כפי שאמר עו"ד קרת, דברי ההסבר מתייחסים לנוסח הקודם, בו הכוונה לתהליך המינוי, בעוד הנוסח מדבר על מי שכבר מונה להיות אפוטרופוס ומתקיימים בו אחד האלמנטים שבחוק משפחות חד הוריות. 

היו”ר שאול יהלום:

	ד"ר סולודקין, האם את מסכימה לזה?

מרינה סולודקין:

	אני מסכימה לשנות את דברי ההסבר. 

יפעת בויאר:

	אני מבינה שמתייחסים רק למי שמונה ולא לתהליך המינוי. 

ג’ודי וסרמן:

	נכון. 

יפעת בויאר:
	
	מה לעניין מינוי זמני? 

ג’ודי וסרמן:

	מינוי זה מינוי. 

יפעת בויאר:

	מה קורה בזמן בו יש אפוטרופוס זמני עד שממנים אחד קבוע? 

ג’ודי וסרמן:

	זה מינוי.

חנה נויברגר:

	אבל זה יכול להשתנות. אני חושבתצ שזה כמו מי שלא כאפוטרופוס.

ג’ודי וסרמן:

	אותו אדם שהגיש תביעה להבטחת הכנסת יצטרך לבוא ולהביא איזושהי אסמכתא, מינוי של בית משפט, שהוא מונה כאפוטרופוס. אם אתם רואים מינוי זמני שהוא בתוקף לשנה אחת, בתום השנה אתם תבדקו שוב, האם הוא עדיין אפוטרופוס. 

חנה נויברגר:
	
	לפעמים זה גם לכמה חודשים. 

היו”ר שאול יהלום:
	
	אבל באותה תקופה הוא האפוטרופוס. אם המטרה היא לאפשר לאפוטרופוס הכנסה יותר גבוהה, אז צריך לתת לו זאת. אנחנו יודעים כי לעיתים התוצאות בתחילת התהליך הם יותר גבוהות. זה כולל ביגוד, שיקום, חינוך ועוד הרבה דברים. לכן, זה יהיה משונה אם לא נאשר את הזמני. 

יפעת בויאר:

	אולי למען הסר ספק נוסיף, לרבות מנוי זמני?

היו”ר שאול יהלום:

	היועצת המשפטית אומרת, שזה ברור על פניו. 

ג’ודי וסרמן:
	
	מינו לאפוטרופוס זה מינוי לאפוטרופוס. 

היו”ר שאול יהלום:

	תבדקי עוד פעם את הפרשנות לכך. 

ג’ודי וסרמן:
	
בסדר. האם משרד האוצר או המוסד לביטוח הלאומי יכול להציג את העלות של הצעת החוק הזו?


הרן לבאות:
	
	אין לנו עדיין הערכות.

היו”ר שאול יהלום:

	האם אתם יכולים להמציא לנו את הנתונים האלה תוך שבוע ימים?

הרן לבאות:

	כן, למרות שיש לנו בעיה לגייס נתונים של המשפחות שנמצאות בשלב הביניים.

היו”ר שאול יהלום:

	אני רוצה שתחשוב על אפוטרופופסים ותכפיל את זה במדד של חד הוריות.

רועי קרת:

	חלק מהאפוטרופוסים כבר היום מקבלים את הגמלה מכות הגדרות אחרות של ילד. סבא וסבתא כן מקבלים היום את הגמלה הזו. 

היו”ר שאול יהלום:

	אז נקבל הערכה של עלות מקסימלית, ואנחנו נעיר שאפשר להוריד כמה אחוזים כיוון שחלק קיים כבר היום. אני מבין שהממשלה מסכימה. 

ג’ודי וסרמן:

	נוסיף את זה לדברי ההסבר. 

היו”ר שאול יהלום:
	
	אם כך, אנחנו מאשרים את צירוף שתי ההצעות להצעה אחת. אנחנו מאשרים את איחוד הנוסח ואת ההצעה הזו לקריאה ראשונה. 

יפעת בויאר:

	האם הכוונה היא שהתיקון יהיה בחוק הבטחת הכנסה?

ג’ודי וסרמן:

	כן.

יפעת בויאר:

	אז אנחנו נפספס הרבה מאוד תחומים שחוק משפחות חד הוריות מסביר אותם. 

ג’ודי וסרמן:

	אבל יש הפנייה לחוק משפחות חד הוריות. זה מכיל את הורה יחיד כהגדרתו בסעיף 1 בחוק משפחות חד הוריות. 



יפעת בויאר:

	הבעיה היא בהגדרת ילד במשפחות חד הוריות. 

שי סומך:

	דווקא ההגדרה היא מאוד רחבה שם. 

יפעת בויאר:

	לפי הצעת החוק ולא לפי החוק הקיים. 

היו”ר שאול יהלום:

	מהי ההצעה שלך?

יפעת בויאר:
	
	בעיני, התיקון החשוב הוא דווקא בחוק משפחות חד הוריות. אני מציעה שבחוק משפחות חד הוריות תהיה הגדרה מחודשת להורה יחיד ולילד, לפיו יאמר, ילד, לרבות נכד וחסוי. 

ג’ודי וסרמן:

	הצעת החוק הזו לא מדברת על נכד וחסוי. חוק משפחות חד הוריות יש הגדרה להורה יחיד. מדובר באדם שאינו נשוי ואין אדם בציבור הידוע כבן זוגו וכו'. בחוק הבטחת הכנסת מדובר על ילד כהגדרתו בסעיף 238 לחוק הביטוח הלאומי, לא רק ילד שמלאו לו 18 שנים, אלא גם ילד שמלאו לו 20-22 שנים, אם מתקיימים בו כל מיני תנאים. 

יפעת בויאר:

	אני מתכוונת להגדרה של ילד במשפחות חד הוריות, שם ההגדרה של ילד היא הגדרה מצומצמת ויכולה ליצור בעיה בכל הסיטואציות שדיברתי עליהן. 

היו”ר שאול יהלום:

	אנחנו מאשרים את החוק, ואם תסבי את תשומת לבנו לדברים שצריכים להיכלל בהצעת החוק, נוכל לעשות זאת בין קריאה ראשונה לשנייה ושלישית. 

יפעת בויאר:

	אני כבר עכשיו יכולה לעשות זאת. 

היו”ר שאול יהלום:

	אבל את רואה שיש מחלוקת בינך לבין שאר המשפטנים שנמצאים כאן, ועל כן את צריכה קודם לשכנע אותם בשיחות אישיות. תודה רבה, הישיבה נעולה. 

הישיבה ננעלה בשעה 11:15



